Sunday Times Books LIVE - Fanie Viljoen
by Fanie Viljoen on Oct 20th, 2014 Tweet
As daar nou een manier is hoe jy kinders aan die lees gaan kry, is dit met grillerige stories. Spoke, zombies, geraamtes, ruimtewesens – enigiets gevaarliks.
Maar eers moet jy die boek en die kind bymekaar uitbring. So doen jy dit:
Begin om die boek voor te lees, en wanneer die storie op sy interessantste is, hou jy op. Net so! Sê vir die kind: “As jy die res wil weet, hier lê die boek.” My biblioteek-onnie van hoërskool het dit so gedoen, want enige kind wat jy nuuskierig kan maak oor ‘n boek, kan jy in ‘n leser verander. En alle kinders is nuuskierig.
Die tweede manier om die kind by die boek te kry: Maak die boek iets wat hy nie veronderstel is om te lees nie. “Jy is nog te klein. Die boek is dalk te grillerig. Jy gaan dalk vanaand niks slaap nie.” Wys hom of haar ‘n paar illustrasies en klap die boek toe. Gaan steek dit weg waar hy/sy kan sien, en los dit net daar.
Natuurlik is dit lekker om sommer grillerige boeke saam as gesin te geniet. Sit die TV af. Maak ‘n komberstent in die sitkamer, kry baie kussings, eetgoed en die belangrikste … flitsligte om in die donker te lees. Boeklees word dan ‘n gebeurtenis wat die kind altyd sal onthou.
Hier is ‘n paar van my grillerigste boeke … (Klik op die skakels om meer uit vind.)
Klits Kronkel die vloek van die Swart Jakkals
13 Spookstories (saam met Jaco Jacobs en Francois Bloemhof)
Nog 13 Spookstories (saam met Jaco Jacobs en Francois Bloemhof)
Koue Rillings (saam met Jaco Jacobs en Francois Bloemhof)
Geraamte in die klas (grillerig, maar met hope humor)
Die Spinnekop-vrou (‘n e-boek waarin die leser self moet kies wat volgende gebeur.)
Tags: 13 Spookstories, Afrikaans, Children, Fanie Viljoen, Fiction, Francois Bloemhof, geraamte, gril, Halloween, Jaco Jacobs, kies jou eie storie, kinderboek, Klits Kronkel, kry kind aan die lees, Lapa uitgewers, lees, lokprent, NB uitgewers, Nova, South Africa, spinnekop, spookstorie, spookstories, Youth, zombies
by Fanie Viljoen on Oct 2nd, 2014 Tweet
Swart hare, diepblou oë en ’n kuiltjie in die wang toe hy glimlag. Dis wat in my drome kom spook. Die ou van Redhill. Ek het hom net ’n oomblik lank daar in die ander span se deur gesien voordat hy dit toegemaak het.
Dalk was ek verkeerd. Dalk het hy nie eens vir my gekyk nie.
Het ons oë ’n ruk lank in mekaar s’n vasgedraai?
Klik hier om Fanie Viljoen se webblad te besoek.
Cats: Afrikaans, Feature, Fiction, South Africa, Youth
Tags: Afrikaans, Fanie Viljoen, Feature, Fiction, Gay, jeugroman, jeugverhaal, klaskamer, Lapa uitgewers, nuut, rugby, South Africa, Youth
YouTube bring my na jou klaskamer toe
by Fanie Viljoen on Feb 18th, 2014 Tweet
Ek en ‘n paar ander kinder- en jeugverhaalskrywers besoek gereeld skole regoor Suid-Afrika. Maar natuurlik kan ons nie by almal uitkom nie.
Die goeie nuus is dat YouTube my nou na jou klas toe kan bring.
Kyk gerus hierdie twee video’s vir my boeke Onderwêreld en Spring wat tans by baie skole voorgeskryf word.
Gebruik die video’s voordat julle die boek begin lees, as ‘n luisteroefening, of sommer net vir die lekker.
Besoek ook my webblad vir nog boeke en warm nuus.
Cats: Academic, Afrikaans, Children, Fiction, South Africa, Youth
Tags: Academic, Afrikaans, CAPS, Children, Fanie Viljoen, Fiction, Jeugverhale, klaskamer, Lapa uitgewers, Onderwêreld, South Africa, Spring, Tafelberg Uitgewers, video, Vir onderwysers, Youth, YouTube
by Fanie Viljoen on Jun 25th, 2013 Tweet
die straatligte is ons nie meer genadig nie
ons verloor ons kaarte by kitsbanke
staan in ’n tou by die Spar se Lotto-toonbank
dink aan verspeelde kanse op spesiale seeppoeier-aanbiedinge
die straatligte is verveeld met ons antiseptiese lewens
ons sny ons grasperke met uitdrukkinglose gesigte
laai ons selfoonbatterye wanneer ons slaap
dink aan die laaste droewige danse by huispartytjies
die straatligte het hulle geduld met ons verloor
ons betaal ons meenthuisheffings sonder vrede
belowe onsself ons sal nooit weer verlief raak nie
dink aan die laaste keer toe ons werklik gelukkig was
die straatligte les nie meer ons dors nie
ons lewe van rooi verkeerslig tot rooi verkeerslig
grawe bloed uit die sagte plekke onder ons naels
dink aan die waarskuwings op nat botteltjies insekgif
Besoek Fanie se webblad by www.fanieviljoen.co.za
(c) Fanie Viljoen
Tags: Afrikaans, dorslesser, Fanie Viljoen, gedig, Poetry, South Africa, straatligte
by Fanie Viljoen on May 15th, 2013 Tweet
Die vierde boek in die Nova-reeks is nou op die rakke.
En waarom wil die grootkoppe van Nova-eenheid hom en sy vriende skielik met vakansie see toe stuur? Lucas vermoed dit gaan nie net ’n gewone vakansie wees nie. Dit voel asof dinge nou op ’n manier in plek begin val. Eendag sal hy dalk die groter prentjie kan sien en nie meer net die legkaartstukke nie … Is Lucas en sy vriende gereed om die grootste geheim van almal te ontdek?
Klik hier en besoek Fanie se webblad vir meer inligting.
Tags: Afrikaans, Children, Fanie Viljoen, Fiction, jeugverhaal, Lapa uitgewers, Nova: Sterreloper, riller, ruimtewesens, South Africa, wetenskapfiksie